**Bubbles** (s. 1983) on Michael Jacksonille kuulunut simpanssi.

Bubbles eleli Texasissa syöpätutkimuskliniikalla vuoteen 1985 asti, jolloin se siirrettiin Kaliforniaan Michael Jacksonin luokse. Seuraavan kymmenen vuoden aikana se oli usein Jacksonin mukana erilaisissa palkintojenjakotilaisuuksissa hienosti pukeutuneena, ja sai näin paljon julkisuutta. Bubbles oli myös mukana studiossa Jacksonin *Bad*-albumia levytettäessä. Huhujen mukaan Bubblesilla oli oma henkivartija.

Bubbles häipyi parrasvaloista ja jäi elelemään Jacksonin *Neverland*-maatilalle. Vuonna 2003 Martin Bashirin Jackson-dokumenttielokuvassa Bubblesia kuitenkin näytettiin jonkin verran. Elokuvassa Bubbles käytti vaippoja ja kävi vessassa. Filmin Bubblesia esittäneitä kohtia näytettiin myös tuomaristolle vuoden 2005 lapsien hyväksikäyttämissyytteisiin liittyvän oikeusjutun yhteydessä. Näissä kohdin elokuvaa Bashir kysyy Jacksonilta simpanssin työskentelystä tilalla. Bubbles pesee ikkunoita ja vessoja sekä lakaisee tomuja. Jackson selitti simpanssien olevan älykkäitä, ja heidän DNA:nsa näyttävät mikroskoopissa samalta kuin ihmisten. 

Bubbles ei kuitenkaan enää asu tilalla. Kerrottiin, että se oli kasvanut dominoivaksi, vahvaksi aikuiseksi ja että hän oli purrut muutamia ihmisiä, jonka vuoksi ei ollut turvallista pitää häntä enää tilalla. Bubbles asuu nykyään ihmisapinoille tarkoitetussa suojelualueella, joka sijaitsee Floridassa.  Vuonna 2021 julkaistussa artikkelissa vahvistetaan, että Bubbles voi hyvin ja elää parhaiden ystäviensä kanssa suojelualueella. 

Vuonna 1988 taiteilija Jeff Koons teki *Michael Jackson and Bubbles* -nimisen keramiikkatyön, jossa oli luonnollisessa koossa kullan värisistä paloista tehty patsas, joka esitti Bubblesia sylissään pitävää Jacksonia. Patsaan mitat ovat 1067 x 1791 x 826 mm. Patsas on rahassa mitattuna arvokkain elävän taiteilijan tekemä patsas. Hans Rasmus Astrup osti sen New Yorkissa 5,6 miljoonalla Yhdysvaltain dollarilla. Veistoksen nykyinen omistaja on Eli Broadin taidesäätiö, joka lainaa sitä muille museoille. Toistaiseksi se on Oslossa, Astrup Fearnleyn nykytaiteen museossa.

Lähteet
-------

1. ↑  Bubbles *centerforgreatapes.org*.  Arkistoitu 4.3.2012. Viitattu 3.7.2013. (englanniksi) **Web archive 2012**
2. ↑  Bubbles *Center for Great Apes*. Viitattu 1.4.2022. (englanniksi)
3. ↑  Michael Jacksons pet chimp Bubbles is still alive and well *ladbible.com*.

Aiheesta muualla
----------------

* Bubbles *Center For Great Apes*.  Arkistoitu 14.9.2018. Viitattu 8.9.2018.
* Clarke, Charles T.G.: Michael Jackson’s Pet – Bubbles the Chimpanzee (February 2018 Update) *@Cennathis*.  6.8.2017.  Arkistoitu 9.9.2018. Viitattu 8.9.2018.
* Leonard, Tom: Greying, aged 34, and painting in a Florida retirement sanctuary: Bubbles, the chimp Michael Jackson abandoned without a penny to pay for upkeep *Daily Mail*.  4.8.2017. Viitattu 8.9.2018.
* Reynolds, Leda: Forgotten and abandoned: Michael Jackson’s ageing chimp Bubbles left alone in care home *DailyExpress*.  23.4.2016. Viitattu 8.9.2018.
* Lavender, Jane: Michael Jackson's beloved chimp Bubbles is alive and well - but his life is very different these days *Mirror Online*.  5.8.2017. Viitattu 8.9.2018.